TurboGrafx-16
TurboGrafx-16, arba PC Engine (jap. PCエンジン = Pī Shī Enjin) – video žaidimų konsolė, sukurta bendrovių „Hudson Soft“ ir „NEC“. Japonijoje išleista 1987 m. spalio 30 d., Šiaurės Amerikoje – 1989 m. rugpjūčio 29 d. TurboGrafx-16 turi 8 bitų procesorių bei dvigubą 16 bitų grafikos procesorių; ir vienu metu geba atvaizduoti 482 spalvas iš 512 galimų. NEC PC Engine priklauso mažiausios (14 cm × 14 cm × 3,8 cm) kada nors sukurtos žaidimų konsolės rekordas (Guinness World Records Gamer’s Edition (2008)). Konsolė nebuvo oficialiai išleista PAL regionui, tačiau ją galima buvo įsigyti Jungtinėje Karalystėje, Prancūzijoje ir Beniliukse. 2009 m. IGN TurboGrafx-16 išrinko 13 geriausia visų laikų žaidimų konsole iš 25.